# อัมรินทร์ สิมะโรจน์
อัมรินทร์ สิมะโรจน์ ชื่อเล่น หลุยส์ เกิด 26 สิงหาคม 2520 เป็นนักแสดง, นักธุรกิจและนักการเมืองชาวไทย

 ประวัติ 
อัมรินทร์ สิมะโรจน์ เป็นบุตรชายของ นายมงคล สิมะโรจน์ อดีตรองผู้ว่าราชการกรุงเทพมหานครและอดีตนักการเมืองพรรคประชาธิปัตย์ กับอภิญญา สิมะโรจน์ และเป็นน้องชายแท้ ๆ ของ นายภิมุข สิมะโรจน์ เลขานุการผู้ว่าราชการกรุงเทพมหานคร(นาย ชัชชาติ สิทธิพันธุ์)อดีตรองหัวหน้าพรรคกล้า อดีตสมาชิกสภาผู้แทนราษฎร พรรคไทยรักไทย เขตบางพลัด

จบการศึกษาระดับปริญญาตรี จากคณะวิศวกรรมศาสตร์ จุฬาลงกรณ์มหาวิทยาลัย, ปริญญาโท เศรษฐศาสตร์บริหาร จุฬาลงกรณ์มหาวิทยาลัย และปริญญาโท ทางด้านบริหารธุรกิจ จาก  University of York ประเทศอังกฤษ

เข้าสู่วงการบันเทิงในราวปี พ.ศ. 2541 ด้วยการชนะเลิศการประกวด Mr. Top Model และถูกชักชวนจาก สุรางค์ เปรมปรีดิ์ ให้มาเป็นนักแสดงในบทนำ สังกัดช่อง 7 มีผลงานละครโทรทัศน์เรื่องต่าง ๆ เช่น หนุ่มทิพย์ ในปี พ.ศ. 2542, แม่มดเจ้าเสน่ห์, ทายาทอสูร ในปี พ.ศ. 2544 และจิตสังหาร ในปี พ.ศ. 2545 ต่อมาได้เปลี่ยนมารับบทร้าย เช่น ปลาบู่ทอง ในปี พ.ศ. 2552 และเพลงรักข้ามภพ ในปีเดียวกัน เป็นต้น

นอกจากการแสดงแล้ว ก่อนเข้าวงการบันเทิงยังเคยรับราชการในกระทรวงอุตสาหกรรม และยังเป็นนักธุรกิจด้วยการมีกิจการเป็นของตนเองในฐานะกรรมการผู้จัดการ บริษัท แววดัง ซึ่งเป็นธุรกิจประเภทบันเทิงอมรินทร์ สิมะโรจน์ พิสูจน์ตัวเองด้วยธุรกิจเอ็นเตอร์เทนเมนต์  และเป็นนักวิเคราะห์หลักทรัพย์ประจำ บริษัท หลักทรัพย์ไทยพาณิชย์ อีกทั้งเป็นนักการเมืองท้องถิ่นด้วยการลงสมัครเลือกตั้งเป็น ส.ก. (สมาชิกสภากรุงเทพมหานคร) ของเขตบางพลัด สังกัดพรรคไทยรักไทย แต่มิได้รับการเลือกตั้ง เพราะแพ้ไปด้วยคะแนนเพียง 67 คะแนนเท่านั้น

ปัจจุบันทำงานตำแหน่ง รองกรรมการผู้จัดการ บริษัท ซัสโก้ จำกัด (มหาชน)

ชีวิตส่วนตัว สมรสกับสกุลรัตน์ อัศวนิเวศน์ (จ๊อย) ไปเมื่อเดือนพฤศจิกายน พ.ศ. 2552 มีลูกชาย 2 คน"หลุยส์-อัมรินทร์"ฉลองสมรส"จ๊อย" 

 ผลงานละครโทรทัศน์ 
 ละครจักร ๆ วงศ์ ๆ 
 ละครจักร ๆ วงศ์ ๆ ทั้งหมดด้านล่างนี้ออกอากาศทางช่อง 7 
 ละครโทรทัศน์ พ.ศ.  ละคร  รับบท  หมายเหตุ 2552  ปลาบู่ทอง  เศรษฐีทารก  2554  เจ้าหญิงพิกุลทอง  กษัตริย์ยศกานต์  2555  เจ้าหญิงแตงอ่อน  องค์ทัศนัย  2556  มนต์นาคราช  องค์กิตติบดี  2561  สังข์ทอง  ท้าวยศวิมล  2565  ลูกผู้ชายชื่อไกรทอง  ท่านเศรษฐี 

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7
 ละครโทรทัศน์ปี พ.ศ.เรื่องรับบทเป็น หมายเหตุ 2541  คู่เขย คู่ขวัญ  ชยิน ธนาเดชอุดม (แฝด)  2542  หนุ่มทิพย์  เด่นชาติ  2543  สวัสดีคุณผู้ฟัง  มานนท์  2544  แม่มดเจ้าเสน่ห์  ตรีโลจญ์  ทายาทอสูร  รัชโรจน์  เพชรตัดเพชร  อดุลย์  2545  พลอยล้อมเพชร  เจมส์  เมขลา  รัญ ธำรง  จิตสังหาร  ณภัทร  2547   7 พระกาฬ  หาญ เมืองทอง  หลงทางรัก  อมรเทพ  2548  อกธรณี  ถวิล วิทยพันธุ์  เหมราช  แอนดรูว์  สืบ-สาว-ราว-รัก  กนิษฐ์  ค้นรัก สุดขอบฟ้า  อัมรินทร์  2549  ปิ่นมุก  วุฒิไกร  สายรักสาละวิน  พงษ์สุระ  2550  น้องเหมียวเขี้ยวเพชร  สารวัตรจอมภพ  2552  เพลงรักข้ามภพ  มาร์ค  นางกรี๊ด  คมเดช  2555  ดุจดาวดิน  ภูวดล  แสบสลับขั้ว  เกริกก้อง  2558  จุมพิตพยัคฆ์สาว  คิม จุง นำ  2559  ทะเลไฟ  ทรงศักดิ์ / นุกุล  ขมิ้นกับปูน  ทำนุ จิตรการ  ริษยา  ทาเคชิ  2560  อกธรณี  เสี่ย  นักรบตาปิศาจ  นายใหญ่  2562   พชรมนตรา  ดร.อมร  รับเชิญ 2563  ม่านบังใจ  เฟื่อง  2565  ป้อมปางบรรพ์  เลอสรรค์ ดิษยาวรชัย  สัจจะในชุมโจร (เสือสั่งฟ้า 3)  พ.ต.อ.นริศ คุ้มท่าหลวง (ผู้กำกับนริศ) 

 ละครสั้น 
 2554 ฟ้ามีตา ตอน...กิมจิในไหปลาร้า
 2556 ฟ้ามีตา ตอน...เขารวย-เราจน รับบท วัสพล
 2556 ศีล 5 คนกล้าท้าอธรรม ช่อง 5 ตอน ความลับมรณะ (รับเชิญ)
 2558 ฟ้ามีตา ตอน...เด็กก็คือเด็ก รับบท ชัย

 พิธีกร 
 Mirror Game ปฏิบัติการบานกระจก (ช่อง 7)
 อัจฉริยะไอที (ช่อง 9)
 คนดังหลังข่าว (ช่อง 9)

 มิวสิกวิดีโอ 
 เพลง อยู่ร่ำไป ศิลปิน เรย์ คู่กับ กัลยกร นาคสมภพ (พ.ศ. 2544)

รางวัล
รางวัลเมขลา ครั้งที่ 22 (2545) ผู้แสดงสนับสนุนชายดีเด่น จากละคร จิตสังหาร